CELEX: 62012CA0450
Language: et
Date: 2013-12-12 00:00:00
Title: Kohtuasi C-450/12: Euroopa Kohtu (kümnes koda) 12. detsembri 2013 . aasta otsus (Finanzgericht Düsseldorf’i eelotsusetaotlus — Saksamaa) — HARK GmbH & Co KG Kamin- und Kachelofenbau versus Hauptzollamt Duisburg (Ühine tollitariifistik — Tariifne klassifitseerimine — Kombineeritud nomenklatuur — Rubriigid 7307 ja 7321 — Ahjutorukomplekt — Ahju „osa” ja „toruliitmiku” mõisted)

15.2.2014   
            
            
               ET
            
            
               Euroopa Liidu Teataja
            
            
               C 45/13
            
         Euroopa Kohtu (kümnes koda) 12. detsembri 2013. aasta otsus (Finanzgericht Düsseldorf’i eelotsusetaotlus — Saksamaa) — HARK GmbH & Co KG Kamin- und Kachelofenbau versus Hauptzollamt Duisburg
   (Kohtuasi C-450/12) (1)
   
   (Ühine tollitariifistik - Tariifne klassifitseerimine - Kombineeritud nomenklatuur - Rubriigid 7307 ja 7321 - Ahjutorukomplekt - Ahju „osa” ja „toruliitmiku” mõisted)
   2014/C 45/22
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Düsseldorf
   
      Põhikohtuasja pooled
   
   
      Hageja: HARK GmbH & Co KG Kamin- und Kachelofenbau
   
      Kostja: Hauptzollamt Duisburg
   
      Ese
   
   Eelotsusetaotlus — Finanzgericht Düsseldorf — Nõukogu 23. juuli 1987. aasta määruse (EMÜ) nr 2658/87 tariifi– ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382) I lisa, mida on muudetud komisjoni 19. septembri 2008. aasta määrusega (EÜ) nr 1031/2008 (ELT L 291, lk 1), tõlgendamine — Rubriikide 7307 ja 7321 tõlgendamine — Suitsutorude klassifitseerimine
   
      Resolutsioon
   
   Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas (muudetud komisjoni 19. septembri 2008. aasta määrusega (EÜ) nr 1031/2008) sisalduvat kombineeritud nomenklatuuri tuleb tõlgendada nii, et põhikohtuasjas käsitletava taoline ahjutorude komplekt, mis koosneb terasest valmistatud ja kuumakindla lakiga töödeldud ning puhastusluugiga varustatud täisnurksest torupõlvest välisläbimõõduga 154 mm ja välimiste mõõtmetega 495 mm × 595 mm koos koldeühendustoru ja juurdekuuluva kattekraega, tuleb klassifitseerida KN-i rubriiki 7321 kui ahju terasest osa.
   
      (1)  ELT C 389, 15.12.2012.